De quin partit polític és secretari general en Pablo Iglesias?
El secretari general de Podem, Pablo Iglesias, ha parlat avui de la negociació d'una candidatura conjunta a Catalunya amb ICV, EUiA i Procés Constituent. Els periodistes li han preguntat per què Podem es pot entendre amb Esquerra Unida a Catalunya i no a l'estat espanyol. La resposta d'Iglesias: ‘Catalunya is different. La realitat política i l'ecosistema polític català són diferents. Per a realitats diferents, solucions diferents.' Iglesias ha fet aquesta explicació quan s'ha anunciat el nom que donaran a la candidatura d'ací: ‘Catalunya Sí que es Pot.' Segons l'esborrany del manifest, publicat pel Diario.es, la candidatura proposa un procés constituent en què es pugui decidir l'encaix de Catalunya amb Espanya i el model econòmic i social. Tot i que, segons algunes informacions, la candidatura també comptaria amb Procés Constituent, aquesta formació ha dit que encara no havia pres cap decisió. Les converses entre els partits continuen. Segons l'esborrany de full de ruta, ICV i Podem volen obrir un procés sense subordinacions però amb voluntat de col·laborar amb la resta de pobles de l'estat espanyol. Tot plegat diuen que culminarà amb una constitució pròpia i una república catalana, compatible amb la independència, amb la via federal i amb la confederal. L'altre eix important de Catalunya Sí que es Pot és el social. El text preveu prioritats com ara un pla d'emergència ciutadana, una auditoria del deute de la Generalitat, l'anul·lació de les privatitzacions de serveis públics i la desmilitarització del país, entre més. Queda pendent encara de saber qui en serà el cap de llista. Cadascun dels partits ha presentat els candidats respectius: Albano Dante Fachin per Podem; Joan Coscubiela per ICV; i Joan Josep Nuet per EUiA. Però, de moment, cap no té prou suport.
De Podem.